**שרית חדד** (נולדה בשם **שרה חוּדָדָטוֹב**, ב-20 בספטמבר 1978) היא זמרת-יוצרת ומלחינה ישראלית. נחשבת לאחת הזמרות המצליחות והמשפיעות ביותר בישראל. רבים משיריה היו ללהיטים וחלקם אף לנכסי צאן ברזל במוזיקה הישראלית (בהם: "הייתי בגן עדן" ו"כשהלב בוכה"). היא פורצת דרך במוזיקה המזרחית. זכתה עשר פעמים בתואר "זמרת השנה" וכן בתואר "זמרת העשור" בעשור הראשון של המאה ה-21. ייצגה את ישראל באירוויזיון 2002 ושם סיימה במקום ה-12.

ביוגרפיה
--------

חדד נולדה בעפולה לנקדימון, ירקן, ואלישבע, עקרת בית, שעלו עם משפחתם לישראל בשנת 1976 מהעיר דרבנט שבדאגסטן למגדל העמק. חדד היא בת הזקונים במשפחה בת ארבעה אחים וארבע אחיות. בשנת 1980, עברה המשפחה להתגורר בחדרה. הוריה התנגדו לכך שתבחר בקריירה מוזיקלית, ועל כן, בסיוע אחותה ולנטינה, נהגה חדד לחמוק מהבית ללא ידיעת הוריה ולהופיע במועדוני לילה. בשנת 1988, השתתפה חדד בתחרות כישרונות צעירים, בנגנה בפסנתר. השופטים בתחרות התרשמו מכישרון נגינתה, וציינו כי היא טומנת בחובה פוטנציאל גדול להפוך בעתיד פסנתרנית. זאת, אף על פי שבאותה העת לא ידעה לקרוא תווים.[דרוש מקור] כשהייתה בת 12, גילו הוריה את סוד הופעותיה, ואסרו עליה לצאת מהבית לצורך הופעות. בתקופה זו, למדה בעצמה לנגן בכלי נגינה שונים, כגון: גיטרה, פסנתר, קסילופון, אורגן, עוגב, דרבוקה, צ'לו, אקורדיון וטרומבון. ב-1992 חזרה חדד להופיע, והצטרפה ללהקת "צעירי חדרה". ב-1994, באחת מהופעותיה של הלהקה בחוף סירונית בנתניה, חזה בה האמרגן אבי גואטה, התרשם מקולה המיוחד והציע לה חוזה הקלטות. מאחר שהייתה עודנה קטינה בעת ההיא, חתמה אחותה ולנטינה בשמה. בראיון בשנת 2014 סיפרה חדד, כי כבר בפגישתם הראשונה של השניים הרגישה כי נוצר ביניהם חיבור מיוחד. בחלוף יום אחד בלבד, הספיקה להקליט שיר בניהולו.

קריירה
------

### 1995–1998: תחילת דרכה

חדד החלה את הקריירה שלה בתור זמרת חימום של הזמר שריף. האמרגן אבי גואטה, שגילה אותה, החתים אותה על חוזה הקלטות.

בשנת 1995, יצא לחנויות אלבומה הראשון, ניצוץ החיים, שכלל את הלהיט "שלום חבר". השיר בוצע ביחד עם שריף, בליווי פסנתר, על פי לחן טורקי, אשר שימש כשיר הנושא. האלבום נמכר בלמעלה מ-80,000 עותקים, והקריירה שלה החלה לנסוק. בשנת 1996, הקליטה את אלבומה השני בהופעה חיה בצרפת, שאף על פי שמו, הוקלט באולפן בישראל, וקולות מחיאות הכפיים בו הוקלטו מראש. אלבום זה זכה לתגובות אוהדות. באותה השנה, הקליטה חדד דואט שני עם שריף, בשם: "אתה לא ראוי לאהבה".

בשנת 1997, יצא אלבומה השלישי של חדד, הדרך שבחרתי. הצלחתו של אלבום זה לא השתוותה להצלחתם של שני אלבומיה הראשונים, אך מידת הפופולריות של חדד בקרב הציבור המשיכה להתעצם. באותה השנה החליט קובי אוז, סולן להקת טיפקס, לשיר עמה את הדואט "למה הלכת ממנו". השיר הפך להיט ענק, וחשף את חדד לקהל הרחב בישראל.

באוקטובר 1997, הופיעה חדד במשך חודש בממלכת ירדן, במסווה של זמרת פלסטינית בשם "סירִית חדאד אל-מוטרבת אל-כּרְמַל", והוציאה שם תקליט בשפה הערבית, שנשא את השם: שרה בערבית. התקליט הפך להיט בירדן ובארצות ערב, אף על פי שחדד לא דברה את השפה.

בשנת 1998, יצא אלבומה החמישי, חוק החיים, שכלל את הלהיט "הכל סגור". האלבום כלל גם את השירים "לב זהב" ו"ירח שחור". אלבום זה תרם לביסוסה של חדד כזמרת מובילה,
וסייע לה לחדור ללב מוזיקת המיינסטרים הישראלית. באותה השנה, השתתפה חדד בפסטיגל, בשירה: "חברים בכל מיני צבעים", שאת מילותיו כתבה חנה גולדברג. שיר זה זכה במקום השני בתחרות שירי הפסטיגל. באותה השנה, הפיק ימין מסיקה סרט אודות חייה, אשר שודר בערוץ 2, שנקרא "שרית חדד – הקול מן ההרים".

חדד הקליטה שני שירים לאלבום האוסף חלון לים התיכון: "בודדה שם למעלה" ו"התמימות".

### 1999–2004: שיא ההצלחה והשתתפות באירוויזיון

בשנת 1999, יצא אלבומה השישי של חדד, כמו סינדרלה, שהצליח אף יותר מקודמו, והיה סנונית ראשונה להשפעות פופ ורוק בשיריה הבאים. אלבום זה כלל את השירים: "כמו סינדרלה", "הייתי בגן עדן", אותו כתב אהוד מנור והלחין שמעון בוסקילה, "לדמעות יש פה", "כשאני איתך אני כמו דג" (דואט נוסף עם טיפקס), ואת "חברים בכל מיני צבעים" מהפסטיגל. חדד ניסתה להיבחר לאירוויזיון (בוועדה פנימית) בשירה "וולקאם יא סלאם", שנכלל בכמו סינדרלה. לרוע מזלה, הגיע השיר למקום השלישי בלבד (באותו מקום עם אפרת רותם) והגיע ל־24 נקודות. בעקבות תוצאה זו, לא העפילה חדד להיות נציגת ישראל באירוויזיון 1999.
באותה השנה, הופיעה חדד בהיכל התרבות בתל אביב, כשהיא בת 21 בלבד. ההופעה תועדה על גבי דיסק, קלטות שמע, וידאו ו-DVD. היא זכתה בתואר "זמרת השנה" במצעד הפזמונים העברי השנתי של רשת ג', והייתה לזמרת הראשונה מהז'אנר הים תיכוני שזוכה בתואר זה. כמו כן, זכתה בטקס אנשי השנה ובטקס תמוז. באותה השנה, השתתפה בשנית בפסטיגל, ושירה "נסיכה של שמחה" זכה במקום השלישי בתחרות שירי הפסטיגל. לאור הצלחת האלבום כמו סינדרלה, יצא באותה השנה האלבום מגה-מיX, אשר הכיל שתי מחרוזות מגה-מיX, המבוססות על שיריו. באותה השנה, יצא אלבומה השביעי, ההופעה שנודע גם בשם ההופעה בהיכל התרבות ת"א.

חדד שרה את הבית הראשון בשיר הפתיחה של העונות השלישית, הרביעית והחמישית של התוכנית "רק בישראל", אשר שודרו במהלך השנים 2000–2002.

בשנת 2000, הוציאה חדד את אלבומה השמיני, לעשות מה שבא לי, מתוכו בלטו שני שירים בעלי מקצבים לטיניים: שיר הנושא, ו"קח את הכל", על פי שיר הנושא של הטלנובלה הארגנטינאית "בובה פראית". האלבום כלל גם את השיר "אבא", שהלחינה חדד בעצמה לאביה נקדימון שנפטר ב-11 בנובמבר 1996.

בשנת 2001, נענתה חדד להצעתו של קובי אוז לשנות את סגנונה המוזיקלי, ופנתה לז'אנר חדשני יותר, לדעתה – מזה שהופיע בכמו סינדרלה: פופ-אוריינטלי. אלבומה אשליות מתוקות, נחשב אחד האלבומים הנמכרים ביותר בישראל בשנות האלפיים, לאחר שמכר מעל 180,000 עותקים. הסינגל הראשון מתוכו, "יאללה לך הביתה מוטי", הפך מיד לשיר המושמע ביותר ברדיו באותה העת, והסינגל "כשהלב בוכה", היה להמנון תקופת הפיגועים, והוסיף לחדד ממד ממלכתי. שירים מצליחים נוספים באלבום היו: "תשתוק תשתוק", "תלך כפרה עליי", "תזהרי ממנו" (דואט עם קובי אוז) ו"אשליות מתוקות". השיר "יאללה לך הביתה מוטי" נבחר כשיר השנה במצעד הפזמונים העברי השנתי של רשת ג' לשנת התשס"א, וחדד הוכתרה כזמרת השנה עבור שנה זו. בעקבות הצלחת האלבום, יצאה חדד לסיבוב הופעות, במהלכו הופיעה לראשונה בתיאטרון קיסריה. באותה השנה, הופיעה חדד פעם נוספת בפסטיגל, בתפקיד זמרת אורחת, ושרה במהלכו מחרוזת מלהיטיה.

בתחילת שנת 2002, נבחרה חדד לייצג את ישראל באירוויזיון 2002. השיר שנבחר, מתוך ארבעה שירים שהוצגו לוועדת השיפוט, היה "Light a Candle", שכתב יואב גינאי והלחין צביקה פיק. השיר הגיע למקום ה-12, לאחר שצבר 37 נקודות סך הכל. טרם נסיעתה לאסטוניה, בה נערכה התחרות באותה השנה, יצא אלבומה ילדה של אהבה, שכלל את שיר האירוויזיון ולהיטים נוספים, בהם "אתה תותח", "לראות את הכאב", וכן "העצב בתוכי" – גרסה עברית לשירה של הזמרת האיטלקייה לאורה פאוזיני, "In assenza di te". האלבום זכה להצלחה גדולה, ומכר כ-180,000 עותקים. באותה השנה, זכתה חדד פעם נוספת בתואר "זמרת השנה", והשיר "Light a Candle" הגיע למקום השני במצעד של רשת ג'.

בשנת 2003 יצא אלבומה האחד-עשר, רק אהבה תביא אהבה. אלבום זה כלל את הלהיט "קצת משוגעת", כמו גם חידוש לשיר "היום היום" של להקת פיקוד המרכז, שהוקלט במסגרת המשדר "יומטוב" של שידורי קשת.

באותה השנה, זכתה חדד בתואר "זמרת השנה" בטקס "נבחרי הילדים" של ערוץ הילדים. נוסף על כך, נבחרה לשיר את שיר הנושא של סדרת הטלוויזיה "אהבה מעבר לפינה", אשר זכה להצלחה רבה.

בשנת 2004 יצא אלבומה חגיגה, שכלל שיתופי פעולה עם עברי לידר, סאבלימינל, צביקה פיק, שלמה ארצי והנרי. באלבום זה המשיכה חדד את מגמת שינוי ז'אנר שיריה, אשר התאפיין במוזיקת פופ, בשילוב מקצבי מוזיקת טכנו ודאנס. באלבום זה הופיעו השירים: "חגיגה", "בחום של תל אביב" ו"אור". השיר "חגיגה" זכה להצלחה, ובפרק זמן של חודשיים בלבד מכר האלבום מעל 140,000 עותקים. היקף מכירותיו של האלבום נאמד בכ-160,000 עותקים. הזמרת הסינית, יומיקו צ'נג (אנ'), שרה גרסה סינית לשיר "בחום של תל אביב", שזכתה להצלחה חסרת תקדים בסין.[דרוש מקור]

לקראת אולימפיאדת אתונה בשנת 2004, הקליטה חדד שיר ששמו "התקווה שווה זהב". חגיגה כלל את השיר: "רק אתה". הקליפ של שיר זה צולם ברומניה, בטכניקת פילם, לראשונה בתולדות המוזיקה הישראלית. בדצמבר 2004 הושקה בובה בדמותה של חדד ששרה מחרוזת של חמשת השירים הבאים: "יאללה לך הביתה מוטי", "כמו סינדרלה", "אתה תותח", "קצת משוגעת" ו"חברים בכל מיני צבעים".

### 2005–2008: מיס מיוזיק וזה ששומר עליי

בדצמבר 2005, יצא אלבומה השלושה-עשר של חדד, מיס מיוזיק, שהמשיך את הקו הדאנסי-האוריינטלי של קודמו, וכלל את הסינגלים "בושם צרפתי", ו"בין כל הבלאגן". האלבום נמכר בלמעלה מ-40,000 עותקים (פלטינה). ב-2006 הופיעה בקיסריה, בפעם השישית, לכבוד צאת האלבום. בדצמבר 2006, הוציאה חדד DVD לילדים בשם נסיכה של שמחה. בדיסק זה גילמה חדד נסיכה, הפותרת מחלוקות בין בני אדם.

בשנת 2007, הוציאה חדד את אלבומה ה-15, זה ששומר עליי. בטרם צאתו של האלבום, יצאו הסינגלים "עליך ועליי" ושיר הנושא שלו, "זה ששומר עליי". לאחר צאת האלבום יצאו הסינגלים "תצאי מהכלים", "חופשייה" ו"נושאת תפילה". המבקרים ציינו לטובה את "הנגיעות הרוקיות" שהוסיף שגב לאלבום, והוא קצר שבחים מצד מבקרי המוזיקה. בחודש אוגוסט הגיע האלבום למעמד של אלבום פלטינה, לאחר שהקף מכירותיו עמד על למעלה מ-45,000 עותקים. עד היום מכר האלבום כ-80,000 עותקים. עופר ניסים הפיק גרסת רמיקס לשיר "זה ששומר עליי", המשולב עם הפתיח משירו של יששכר משה "שם אל חי". הרמיקס זכה להצלחה גדולה ברחבי אירופה. עם זאת, IMP רקורדס, חברת התקליטים ששיווקה את הסינגל, השאירה את שמה של חדד בעילום שם.[דרושה הבהרה] על אף זאת, עיתון הקהילה היהודית בצרפת[דרושה הבהרה] זיהה את קולה ופרסם את שמה ברבים. בסוף אותה השנה, זכה השיר "זה ששומר עליי" בפרס "שיר השנה", בטקס פרסי עמ"י לשנת 2007, במשותף עם "בואי נעזוב" של רן דנקר ועילי בוטנר.

בשנת 2008, השתתפה חדד בפרויקט עבודה עברית, לרגל חגיגות שנת ה-60 למדינת ישראל, במסגרתו חידשה את "שיר הפרחה" של עפרה חזה. בהמשכה של שנה זו, הוציאה חדד שני אלבומי אוסף: האוסף הקצבי והאוסף השקט.

ביולי של אותה השנה, התברגה חדד בראש רשימת האמנים המרוויחים בישראל, כשסכום רווחיה הסתכם ב-7.2 מיליוני ש"ח בשנה. סכום זה כלל רווחים מהופעות, תמלוגים עבור השמעות ברדיו, הורדות תכנים סלולריים והכנסות ממכירות אלבומים. בנוסף, נכללה חדד ברשימת "עשרים האמנים המושמעים ביותר ברדיו הישראלי" של אקו"ם.

### 2009–2011: מרוץ החיים ו-*20*

בינואר 2009, הוחתמה חדד בחברת הד ארצי, ובחודש אפריל של אותה השנה יצא אלבומה השמונה-עשר, מרוץ החיים. בטרם צאתו, יצא השיר "מקודשת", שכתב צ'ולי זכאי והלחין שי ראובני. אחריו יצא הסינגל "אהבה בתוכי", שיר יווני שבמקור נקרא "Trexe" (תרגום מיוונית: "תירוץ"). ב-1 באפריל יצא הסינגל השלישי – "מרוץ החיים", שיר הנושא של האלבום. כבר באותו היום נרשמו הזמנות מוקדמות של 25,000 עותקים, שהקנו לו מיידית מעמד של אלבום זהב.

בחודש יוני חזרה חדד לקיסריה בהופעה "מרוץ החיים", ולאחר מכן חידשה את שירו של אריק איינשטיין, "עוף גוזל", כחלק ממופע התרמה לילדים בסיכון. חודש לאחר מכן, יצא הסינגל "קרוסלה".

בערב ראש השנה תש"ע נבחרה ל"זמרת השנה" של שנת תשס"ט, במצעדים הרשמיים של רשת ג', רדיו קול רגע, רדיו חיפה, רדיו אמצע הדרך, רדיו לב המדינה, רדיו דרום ורדיו צפון ללא הפסקה.

באפריל 2009, זכה הסינגל "אהבה בתוכי" בפלטינה, עם למעלה מ-50,000 הורדות סלולריות – בחודש אחד בלבד.

באוקטובר 2009, הוכרזה חדד כ"זמרת העשור", במסגרת "פסקול העשור": פרויקט משותף של גלי צה"ל וערוץ 24. כשבוע לאחר מכן, יצא דואט של חדד עם אייל גולן הנקרא "רגע גדול".
בחודש נובמבר של אותה השנה הוענקה לחדד פלטינה משולשת, עבור 140,000 אלף הורדות סלולריות של השיר "מקודשת".

באפריל 2010, הקליטה חדד ביצוע מחודש של השיר "כשהלב בוכה". בחודש אוקטובר, השיק ערוץ הילדים בשיתוף המשרד לביטחון הפנים, מסע פרסום למניעת אלימות בקרב ילדים ובני נוער, עבורו הקליטה חדד את השיר "אל תיגרר". באותה השנה הוציאה את השיר "אינטליגנציה".

במרץ 2011 הוציאה את אלבומה העשרים, שנקרא בשם *20*, ובו עשרים שירים. האלבום כלל דואט עם הזמר היווני ניקוס ורטיס. במקביל, יצא השיר "Do You Love Me?". באותו החודש, יצא לאור הדואט "תגלי לי", עם הזמרת הבולגרייה אליסיה (אנ'). הקליפ של השיר צולם בארמון הצאר בבולגריה. בחודש יולי של אותה השנה, הוענק לחדד תקליט פלטינה על אלבומה העשרים במספר, שמכר מעל 40,000 עותקים. האלבום כלל שמונה סינגלים: "בא לי", "מאחלת לך", "אור כוכב", "סוף שבוע בפריז", "Mi Amor", "מה שלומך יקירי", "משחק החיים" ו"קומי וצאי". באותה השנה הוציאה גם שני סינגלים: גרסת כיסוי לשיר "אתה פה חסר לי" של נורית גלרון, במסגרת הפרויקט "שני צדדים למטבע", ו"האושר של חיי".

### 2012–2014: The Voice וימים של שמחה

שרית חדד במהלך הופעה, 2013
בשנת 2012, השתתפה חדד כמנטורית בתוכנית "The Voice ישראל". המתמודדת קטלין רייטר, שנכללה בנבחרתה של חדד, זכתה במקום הראשון. בחודש מרץ של אותה השנה, הוציאה חדד את השיר "יפה יפה". בסוף אפריל, חידשה חדד את השיר "הוא לא ידע את שמה", כחלק מהפרויקט "צה"ל בלאפה", במסגרתו זמרים מהז'אנר המזרחי חידשו שירים של להקות צבאיות. באותו החודש, שרה את השיר "תפילה בדרך", אשר נכתב על ידי נשיא מדינת ישראל לשעבר, שמעון פרס. בחודש יוני, הוציאה את הסינגל "לינדה". השיר הוא חידוש דאנס ללהיט של הזמר חיים משה. באוגוסט, הוציאה את הסינגל "כמה כמה".

בדצמבר, החלה לשמש בתפקיד מנטורית בעונתה השנייה של התוכנית "The Voice ישראל". ב-25 בדצמבר יצא השיר: "Where Have You Been", גרסת כיסוי לשירה של ריהאנה, עבור המצעד הבינלאומי השנתי של גלגלצ. במקביל, הוציאה אלבום אוסף כפול אשר נקרא המיטב. ביוני 2013, יצא האלבום ה-21 של חדד, ימים של שמחה – חלק א'. שבוע לאחר יציאתו, דורג בין האלבומים הנמכרים ביותר. בערב ראש השנה תשע"ד, זכתה חדד בתואר "זמרת השנה" לשנת תשע"ג בערוץ 24, בתחנות האזוריות ובאתר מאקו. חדד שרה את השיר "אנחנו שנינו מאותו הכפר" בטקס הלווייתו של אריאל שרון.

בשנת 2014, המשיכה חדד לשמש מנטורית בעונתה השלישית של "The Voice ישראל". באותה השנה, שיתפה חדד פעולה עם אייל גולן, במופע זוגי שנקרא "פעם בחיים". בספטמבר של אותה השנה, הוציאה את השיר "בורא עולם". באפריל באותה השנה, ביצעה חדד את השיר "אל תאהב אותי", לשיר "Të ka lali shpirt", של הזמרת האלבנית סילבה גאנברדהי.

### 2015–2017: שרית חדד ושָׂרָה שָׁרָה

בינואר 2015, השיקה חדד את אלבומה ה-22 במספר, שרית חדד. סגנונו היה מוזיקה מזרחית אשר שילבה אלמנטים של פופ, דאנס והשראות מלהיטי שנות ה-70[דרושה הבהרה]. בין השירים שנכללו בו היו: "חיכיתי לו", שזכה להצלחה חסרת תקדים, "מימי" ו"כינורות ינגנו", שזכו להצלחה נאה, ו"אינתה דאיימן", שכבש את פסגת המצעד של מדיה פורסט. האלבום הגיע למעמד של אלבום פלטינה, לאחר שנמכר ביותר מ-30,000 עותקים.

מספר שבועות לאחר מכן, שרה חדד את השירים: "קופנגן" ו"בטח התגעגעת אליי" (ביחד עם הזמרת דיקלה), אשר נכללו באלבומה הרביעי, ואם פרידה (2014).

ביוני 2015, לקראת מצעד הגאווה בתל אביב, שיתפה חדד פעולה עם אריסה, בהוציאה את השיר "קרקס". היה זה שיתוף הפעולה הראשון של חדד עם הקהילה הלהט"בית. בחודש ספטמבר 2015, הופיעה חדד בפסטיבל 609, במשותף עם אריסה. באותה השנה, עזבה חדד את "The Voice ישראל", ועברה לתוכנית "בית ספר למוסיקה" בזכיינית המתחרה, קשת.

לקראת ראש השנה תשע"ו, הוכתרה חדד כאשת השנה במוזיקה, וכזמרת המושמעת ביותר בתחנות הרדיו בישראל, השג אותו רשמה בפעם הרביעית ברציפות. כמו כן, הוכתרה כזמרת המושמעת ביותר בעשור האחרון. ב-2015, זכתה חדד בקטגוריית קליפ השנה, בטקס פרסי המוזיקה של MTV ישראל, בעבור שירה "חיכיתי לו", שיצרו אילן פלד, הנרי והבמאי עוזי ג'ורג'. באותה השנה הוציאה את השיר "חוזרת בתשובה", שכבש את מצעד השירים של מדיה פורסט.

במהלך יולי 2016, הקליטה חדד מחדש את השיר "איך זה את" עם שלום חנוך, אשר נכלל באלבומו זום, ואת השיר "ישמח חתני", אשר שימש כשיר הנושא של הסרט הנושא את אותו השם. בהמשך, הוציאה את הסינגלים "למה לי", "בלי שביקשתי", "היית איתה", "שרה שרה", "שב", "וואי וואי" והלהיט "לא תודה", מתוך האלבום ה-23, שָׂרָה שָׁרָה. הסינגל "היית איתה" הגיע לפסגת המצעד העברי של מדיה פורסט, שם שהה במשך שלושה שבועות רצופים. שיר זה היה לאחד עשר של חדד שעשה זאת, עובדה שהפכה אותה לזמרת היחידה בעשור האחרון שהצליחה להוציא עשרה להיטים שהגיעו לפסגת מצעד זה.

במרץ 2017, חשפה חדד את האלבום שׂרה שׁרה בעמוד הפייסבוק שלה. במהלך האירוע התבשרה, כי האלבום החדש הגיע זה מכבר למעמד אלבום זהב (מכירה של מעל 15,000 עותקים). למחרת היום, יצא האלבום לאור, ולאחר שבועיים וחצי הגיע לפלטינה כפולה (מכירה של מעל 60,000 עותקים)[דרוש מקור]. היה זה האלבום הנמכר ביותר של חדד בעשור האחרון[דרוש מקור]. מספר חודשים אחרי הוצאת האלבום, ב-11 בספטמבר 2017, זכתה חדד בתואר "זמרת השנה" של אפליקציית ווליום. על פי נתוני אקו"ם מסוף שנת 2017, הייתה חדד הזמרת השלישית המושמעת ביותר בשנת התשע"ז, אחרי אייל גולן ומשה פרץ. ב-24 באוקטובר 2017, הוציאה את הסינגל "חלק ממני", אותו הקדישה לבתה הבכורה.

בדצמבר 2017, חידשה חדד את השיר "סימן שאנחנו מגזימים", אותו ביצעו מנחי ערוץ הילדים בשנת 1999, במסגרת המאבק באלימות בין בני נוער. השיר חודש במסגרת פרויקט "השיר האמיתי", אשר במסגרתו בוצעו שירי ערוץ הילדים מכל הזמנים.

### 2018–הווה: "SARIT The Show"

בינואר 2018, הוציאה חדד את השיר "אמן". ב-14 בפברואר, יצאה חדד למופע חדש: "*SARIT The Show*", שהתבסס על סגנון מופעי לאס וגאס, ואשר סיפר את סיפור חייה. המופע זכה לביקוש רב ולביקורות טובות. ב-27 במרץ, הוציאה חדד גרסת כיסוי לשיר "נתתי לה חיי", ויומיים לאחר מכן ב-29 במרץ, יצא הסינגל: "סימן". לכבוד חגיגות שנת ה-70 למדינת ישראל, ב-15 באפריל הוציאה חדד גרסת כיסוי לשיר: "משירי ארץ אהבתי". ב-27 ביוני, הוציאה חדד את הסינגל: "עכשיו זה אחרת".

בשנת תשע"ח הייתה חדד הזמרת המושמעת ביותר ברדיו, עם מעל 15,000 השמעות. לקראת יום הכיפורים, ב-13 בספטמבר, הוציאה חדד את השיר: "בן אדם". ב-13 באוקטובר, הוציאה חדד את הסינגל: "אמאל'ה ואבאל'ה". ב-17 בדצמבר, הוציאה חדד את הסינגל: "תצא לי מהראש". ב-31 בדצמבר, לרגל המצעד בינלאומי השנתי של גלגלצ ו-וואלה!News, הוציאה חדד יחד עם צמד הארנבים (MaZeZe) גרסת כיסוי לשיר "One Kiss", של דואה ליפה.

ב-28 בפברואר 2019, הוציאה חדד גרסת כיסוי לשיר "Mama", של זרינה טילידזה. בשפה הרוסית בפעם הראשונה. ב-23 במרץ, הוציאה חדד את הסינגל "שופוני", ביחד עם עופר ניסים. במאי, השתתפה חדד בפרסומת לשופרסל לכבוד שבועות. ב-24 ביוני, הוציאה את השיר "מישהו יחבק אותי", אשר מהווה את שיר הנושא של הסרט "המוסד". ב-16 ביולי, הוציאה חדד את הסינגל "אני עוד זוכרת". חודש לאחר מכן, ב-27 באוגוסט, הוציאה את הסינגל "לא אומרת לו כלום".

ב-3 בספטמבר, פורסם כי על פי נתוני מדיה פורסט לשנת תשע"ט, חדד היא הזמרת הישראלית המושמעת ביותר בתחנות הרדיו באותה השנה, זו השנה השלישית ברציפות. באותו חודש הוציאה את השיר "אולי עוד קצת ביחד". ב-20 בנובמבר, הוציאה את השיר "שתי דקות". בדצמבר 2019, הוכרז כי חדד דורגה במקום ה-5 ב"רשימת 20 האמנים המושמעים ביותר ברדיו בעשור האחרון" עם 107,159 השמעות. ב-6 בינואר 2020, הוציאה חדד את הבלדה "תגיד שאתה כאן". ב-22 במרץ, הופיעה בזאפה, במסגרת ההופעות שהתקיימו ושודרו בלייב בערוץ קשת 12 בעקבות מגפת הקורונה.
בסוף חודש אפריל חדד הוציאה גרסת קאבר לשיר "שמש" של חנן בן ארי.

ב-16 ביוני, פורסם כי חדד החליטה לעזוב את חברת התקליטים של אבי גואטה. ב-6 בספטמבר, פורסם כי על פי נתוני מדיה פורסט לשנת תש"פ, חדד היא הזמרת הישראלית המושמעת ביותר בתחנות הרדיו בישראל, זו השנה הרביעית ברציפות. באותו החודש, הקליטה גרסת כיסוי לשיר "בלב אחד" ביחד עם נטע ברזילי, במסגרת פרויקט צו השעה: צו ראשון. ב-18 בספטמבר, נחשף כי גם חדד תשתתף במופע הפסטיגל, וזאת לרגל 40 שנות פסטיגלים. זוהי השנה הרביעית שלה בפסטיגל ובו היא ביצעה חידוש לשירה מפסטיגל 1999, "נסיכה של שמחה" יחד עם סטפן וכן חידוש ל"חברים בכל מיני צבעים" מפסטיגל 1998. בנוסף, ביצעה את השיר "יש בך" שכתבה חדד למען הנשים בישראל במסגרת הפסטיגל.

ב-2 בנובמבר 2020, הוציאה חדד את הסינגל "כשהכל יגמר", ובו חשפה לראשונה את בתה הבכורה, נויה. השיר הגיע למקום הראשון במצעד השבועי של מדיה פורסט.

במרץ 2022, הוציאה את "מכתבים על נייר" בו אירחה את הראפר טליסמאן. בערב חג הפסח 2022, הוציאה את "חוף מבטחים". ב-17 במאי הוציאה גרסת כיסוי ל"עכשיו התור לאהבה" מתוך הביצוע שלה מטקס הדלקת המשואות לשנת 2022. ב-15 ביוני הוציאה את הסינגל "אחותי מתחתנת" לכבוד עונת החתונות. ב-25 באוגוסט הוציאה את "אוהבת אותך"', אותו הקדישה לבת זוגה, תמר יהלומי. ב-4 בספטמבר הוציאה את אלבומה העשרים-וארבעה, *24*. ב-7 בפברואר 2023 הוציאה גרסת כיסוי ל"מכל האהבות". ב-2 באפריל הוציאה את "אתה אני ואלוקים". ב-24 באוגוסט הוציאה את "איפה היית". הוא הגיע למקום ה-14 במצעד השבועי של מדיה פורסט ולמקום ה-91 במצעד ההיטליסט. ב-12 בנובמבר הוציאה את "אנחנו זה גורל" יחד עם עדן חסון.

ב-15 בפברואר 2024 הוציאה כסינגל גרסת כיסוי לשיר "התמונות שבאלבום" של חיים משה.

חיים אישיים
-----------

חדד מתגוררת בתל אביב ולה שלוש בנות.

ב-19 בספטמבר 2021 יצאה חדד מהארון וחשפה את בת זוגה, תמר יהלומי, כשפרסמה את הקליפ לשיר "אהבה כמו שלנו". בקליפ מוצגות סצנות מחיי זוגיות של זוגות שונים, ובסופו של יהלומי וחדד.

#### מעורבות בפלילים

בשנת 2001 חדד נעצרה על ידי שוטר תנועה בטענה על נהיגה במהירות מופרזת. בתגובה, היא איימה על השוטר והזמינה שני חברים שלה שתקפו אותו. על כך, הוגש נגדה כתב אישום ובסופו של דבר, היא ריצתה 100 שעות עבודות שירות בקהילה.

דיסקוגרפיה
----------

 ערך מורחב – **דיסקוגרפיה של שרית חדד**  

  
שגיאות פרמטריות בתבנית:שלושה טורים   
פרמטרים [ ] לא מופיעים בהגדרת התבנית {| 
|-
|{{{1}}}
|{{{2}}}
|{{{3}}}
|}

קישורים חיצוניים
----------------

ויקישיתוף מדיה וקבצים בנושא **שרית חדד** בוויקישיתוף
* שרית חדד, ברשת החברתית פייסבוק
* שרית חדד, ברשת החברתית אינסטגרם
* שרית חדד, סרטונים בערוץ היוטיוב
* שרית חדד, במיזם "אישים" לתיעוד היצירה הישראלית
* שרית חדד, במסד הנתונים הקולנועיים IMDb (באנגלית)
* שרית חדד, באתר שירונט
* שרית חדד, באתר ספוטיפיי
* שרית חדד, באתר MusicBrainz (באנגלית)
* שרית חדד, באתר Discogs (באנגלית)
* שרית חדד, באתר Songkick (באנגלית)
* שרית חדד, באתר Tab4u
* שרית חדד, באתר סטריאו ומונו
* שרית חדד, דף שער בספרייה הלאומית
* שרית חדד, באתר MOOMA (בארכיון האינטרנט)
* מידע על שרית חדד בקטלוג הספרייה הלאומית
* קרן נתנזון: לאשה, הקיסרית שרית, באתר ynet, 22 באפריל 2012
* חגי אוזן ואסף שלונסקי, "אני לא מצטערת על שום דבר שעשיתי", באתר ישראל היום, 5 ביולי 2013
* אבי שושן, "למבקרים טעם משלהם, הקהל קונה אלבומים", באתר ynet, 4 באוגוסט 2015
* תחיה ברק, ראיון השער עם שרית חדד: "מדליק אותי לשחק. אני חושבת שיש לי את זה", באתר את, 29 באוקטובר 2015
* אתר למנויים בלבד רז שכניק, "חיכיתי לזה כל חיי", באתר "ידיעות אחרונות", 28 במרץ 2017

הערות שוליים
------------

1. ↑  עידן רייכל, שרית חדד ואייל גולן זכו בפרסים במצעד עשור, באתר הארץ, 16 באוקטובר 2009
2. ↑  סמדר שילוני, ג'ולייטה של הרוחות, באתר ynet, 28 במרץ 2005
3. ↑  שרית חדד.
4. 1 2 3 4  הביוגרפיה של שרית חדד - באתר הרשמי (ארכיון).
5. ↑  רעיון זה, של הופעות מבוימות, היה מוכר זה מכבר במוזיקה המזרחית והים תיכונית, ובו השתמשו זמרים נוספים, ביניהם שימי רון ואייל גולן.
6. ↑  שריף ושרית חדד - לא ראוי לאהבה.
7. ↑  בערבית: سيريت حداد - المطربة الكرمل - "שרית חדד - הזמרת מהכרמל".
8. ↑  סימה שושן, המומחים מגלים: כך נעשה ה"מהפך" של שרית חדד, באתר ynet, 2 בספטמבר 2007
9. ↑  שיר זה איבד מהפופולריות שלו בעקבות אסון ורסאי; השיר הושמע בעת קריסת הרצפה, וחדד החליטה להפסיק לשיר אותו.
10. ↑  גל אוחובסקי, מזרח תיכון ישן, באתר nrg‏, 1 ביוני 2001
11. ↑  בתחרות עצמה, שרה חדד את השיר בגרסתו האנגלית: "*Light a Candle*".
12. ↑  תרגום מאיטלקית: "כשאתה חסר".
13. ↑  זהו מספר העותקים **הרשמי** שמכר האלבום, שאינו כולל מכירות פיראטיות (לא חוקיות).
14. ↑  שרית חדד חוזרת לאלבום בו "המציאה את הפופ המזרחי", באתר מעריב אונליין, 10 באוגוסט 2016
15. ↑  שרית חדד.
16. ↑  דן זיו, שרית חדד - מרוץ החיים, אתר "פטיפון". בדיקה אחרונה: 2018-08-11.
17. ↑  "מקודשת" של שרית חדד – פלטינה!, חריף, 16 בנובמבר 2009.
18. ↑  שרית חדד מוציאה את אלבומה ה-20, 23 במרץ 2011.(הקישור אינו פעיל, 2.3.2019)
19. ↑  שרית חדד - ?Do You Love Me.
20. ↑  רפי ברבירו, שמעון פרס סופרסטאר, באתר ynet, 17 ביוני 2009.
21. ↑  אסף נבו, ‏זמרת השנה: שרית חדד, באתר ‏מאקו‏, 4 בספטמבר 2013.
22. ↑  *שרית חדד - אל תאהב אותי*, 2014-04-09, נבדק ב-2018-03-25.
23. ↑  *Silva Gunbardhi ft. Mandi ft. Dafi - Te ka lali shpirt*, 2013-01-18, נבדק ב-2018-03-25.
24. ↑  עמי פרידמן, שרית חדד ואייל גולן הם הזמרים המושמעים ביותר ברדיו, באתר ynet, 7 בספטמבר 2015
25. ↑  המושמעים ביותר - 2017, אקו"ם.
26. ↑  רן בוקר, שרית חדד מחדשת את המנון הילדים, באתר ynet, 29 בדצמבר 2017
27. ↑  השיר האמיתי: סימן שאנחנו מגזימים - שרית חדד, ביוטיוב.
28. ↑  *שרית חדד - אמן*, 2018-01-21, נבדק ב-2018-04-13.
29. ↑  בתרגום לעברית: "שרית - ההופעה".
30. ↑  רז שכניק, שרית חדד תביא את לאס-וגאס לתל אביב, באתר ynet, 30 ביוני 2017
31. ↑  "SARIT - שרית חדד". נבדק ב-2018-04-13..
32. ↑  אבי שושן, שרית חדד בהופעה: מציבה רף חדש למוזיקה בישראל, באתר ynet, 15 בפברואר 2018
33. ↑  *שרית חדד - נתתי לה חיי*, 2018-03-27, נבדק ב-2018-04-13.
34. ↑  *שרית חדד - סימן*, 2018-03-30, נבדק ב-2018-04-13.
35. ↑  *שרית חדד - משירי ארץ אהבתי*, 2018-04-15, נבדק ב-2018-04-15.
36. ↑  *שרית חדד - עכשיו זה אחרת*, 2018-06-27, נבדק ב-2018-06-27.
37. ↑  *שרית חדד - בן אדם*, 2018-09-13, נבדק ב-2018-09-13.
38. ↑  SaritHadadOfficial, *שרית חדד – אמאל'ה ואבאל'ה*, נבדק ב-2018-12-18
39. ↑  SaritHadadOfficial, *שרית חדד – תצא לי מהראש*, נבדק ב-2018-12-18
40. 1 2  אייל גולן הזמר הכי מושמע העשור, השיר הכי מושמע - "מחוזקים לעולם" של אברהם טל, באתר וואלה!‏, 18 בדצמבר 2019
41. ↑  זאפה בסלון | צפו: שרית חדד שרה עד אליכם לבית, באתר ‏מאקו‏, 21 במרץ 2020
42. ↑  מערכת mako מוזיקה, ‏רעידת אדמה: אחרי 25 שנה - שרית חדד ואבי גואטה נפרדים, באתר ‏מאקו‏, 16 ביוני 2020
43. ↑  אלה הזמרים המושמעים ביותר ברדיו השנה, באתר ‏מאקו‏, 6 בספטמבר 2020
44. ↑  אתר למנויים בלבד רוית הכט, טקס הדלקת המשואות נתן מקום גם לפצעים וגם לניסיון לטפל בהם, באתר הארץ, 5 במאי 2022
45. ↑  מערכת ישראל היום, בחתונה שלכם: הסינגל החדש של שרית חדד, באתר ישראל היום, 15 ביוני 2022
46. ↑  רן בוקר, "אני אוהבת אותך": שרית חדד מקדישה שיר לבת זוגה, באתר ynet, 26 באוקטובר 2023
47. ↑  דודי פטימר, ‏שרית חדד, סאבלימינל ובניה ברבי: האלבומים החדשים שאתם צריכים להכיר, באתר מעריב אונליין, 20 בספטמבר 2022
48. ↑  וואלה! תרבות‏, "מחפש אותי פתאום בלילות": האזינו לשיר החדש של שרית חדד, באתר וואלה!‏, 24 באוגוסט 2023
49. ↑  המצעד השבועי של מדיה פורסט, באתר מדיה פורסט, ‏9 בספטמבר 2023
50. ↑  היטליסט: מצעד המוזיקה של ישראל mako, באתר היטליסט, ‏4 בספטמבר 2023
51. ↑  מאיה כהן, "הנסיעה היטשטשה לי": מה קרה לשרית חדד כשנהגה ברכבה?, באתר ישראל היום, 15 בפברואר 2024
52. ↑  גל אוחובסקי, ‏ההפסד כולו שלה, באתר ‏מאקו‏, 31 במרץ 2017  
יוני פרוים, מזל טוב: שרית חדד אמא, באתר ynet, 21 בספטמבר 2017  
יש חגיגה! שרית חדד חושפת את שם בתה, באתר ישראל היום, 26 בספטמבר 2017  
"כולם בכו וחיבקו אותי": שרית חדד חושפת איך קיבלה המשפחה את ההריון, באתר מעריב אונליין, 30 במרץ 2017  
יפעת הללי אברהם, ‏מזל טוב! שרית חדד ילדה בפעם השנייה, באתר ‏מאקו‏, 31 במאי 2020
53. ↑  "לא נגעו בי שנים כמו שבי נגעת": שרית חדד יוצאת מהארון וחושפת את בת זוגה, באתר וואלה!‏, 19 בספטמבר 2021
54. ↑  נריה קראוס, שרית חדד שחררה קליפ לשיר חדש - ויצאה מהארון, באתר חדשות 13, 19 בספטמבר 2021
55. ↑  נועם כהן, ‏שרית חדד יצאה מהארון וחושפת בת זוג בקליפ חדש, באתר ‏מאקו‏, 19 בספטמבר 2021
56. ↑  ראובן וייס, כתב אישום על תקיפה נגד הזמרת שרית חדד, באתר ynet, 8 באוגוסט 2001
57. ↑  אל תקרא לי סנובית - אני בעבודות שירות, באתר וואלה!‏, 11 ביולי 2002

| פרס עמ"י |
| --- |
| תגלית השנה | מאיה בוסקילה (פריצת השנה, 2005) • שירי מימון (זינוק השנה, 2006) • בית הבובות (תגלית השנה, 2006) • קרן פלס (2007) • רן דנקר ועילי בוטנר (2008) |
| זמר השנה | אהוד בנאי (2005) • עברי לידר (2006) • הראל סקעת (2007) • עידן יניב (2008) |
| זמרת השנה | מאיה בוסקילה (2005) • מירי מסיקה (2006) • נינט טייב (2007) • מירי מסיקה (2008) |
| הרכב השנה | הדג נחש (2005) • בית הבובות (2006) • סינרגיה (2007) • סינרגיה (2008) |
| אלבום השנה | ענה לי (2005) • מטרופולין (2006) • בעזרת הג'אם (2007) • פורטה (2008) |
| שיר השנה | "מי אוהב אותך יותר ממני" - ארקדי דוכין (2005) • "הוא" - איזבו ושוטי הנבואה (2006) • "ואת" - הראל סקעת (2007) • "זה ששומר עליי" - שרית חדד; "בואי נעזוב" - רן דנקר ועילי בוטנר (2008) |
| קליפ השנה | "שירת הסטיקר" - הדג נחש (2005) • "Perfect Cure" ‏- My Second Surprise‏ (2006) • "עם הזמן" - אביב גפן (2007) • "מכונת השירים הגדולה" - חמי רודנר (2008) |
| במאי השנה | ליאור מולכו (2005) • עמית עייני וקובי פלשמן (2006) • אסף בילט (2007) |
| תרומה מיוחדת למוזיקה העברית | שמוליק קראוס (2005) • אריק איינשטיין (2006) • שלמה ארצי (2008) |
| קטגוריות נוספות | **די.וי.די השנה**: משינה (2005) • "שבלול" - חבורת לול (2006) • **מלחין השנה**: ארקדי דוכין (2005) • **תמלילן השנה**: אהוד בנאי (2005) • **צלם הקליפים של השנה**: ניתאי נצר (2005) • **מופע השנה**: עברי לידר (2006) • **חביבי הקהל**: סינרגיה (2008) |

| שרית חדד |
| --- |
| דיסקוגרפיה |
| אלבומי אולפן | *ניצוץ החיים* • *בהופעה חיה בצרפת* • *הדרך שבחרתי* • *שרה בערבית* • *חוק החיים* • *כמו סינדרלה* • *ההופעה* • *לעשות מה שבא לי* • *אשליות מתוקות* • *ילדה של אהבה* • *רק אהבה תביא אהבה* • *חגיגה* • *מיס מיוזיק* • *נסיכה של שמחה* • *זה ששומר עליי* • *האוסף הקצבי*  • *האוסף השקט* • *מרוץ החיים* • *שרית חדד בקיסריה, מרוץ החיים 2009* • *20* • *ימים של שמחה – חלק א'* • *שרית חדד* • *שרה שרה* • *24* |
| אלבומי אוסף | *האוסף הקצבי*  • *האוסף השקט* • *האוסף* • *המיטב* |
| אלבומי הופעה | *בהופעה חיה בצרפת* • *ההופעה* • *שרית חדד בקיסריה, מרוץ החיים 2009* • *פעם בחיים* • *LIVE קיסריה 2022 (Live)* |
| אלבומי רמיקס | *מגה-מיX* |
| ערכים קשורים | אבי גואטה • ישראל באירוויזיון 2002 • הד ארצי |

| שרית חדד - סינגלים |
| --- |
| *ניצוץ החיים* | "שלום חבר" • "בוא" • "ניצוץ החיים" |
| *הדרך שבחרתי* | "ימים רבים" • "לאהוב" • "אחד פחות" |
| *חוק החיים* | "חוק החיים" • "לב זהב" • "ירח שחור" • "הכל סגור" |
| *כמו סינדרלה* | "כמו סינדרלה" • "הייתי בגן עדן" • "כשאני איתך אני כמו דג" • "ים של אהבה" • "חברים בכל מיני צבעים" |
| *לעשות מה שבא לי* | "לעשות מה שבא לי" • "הכאב הזה" • "אבודה בלעדיך" • "קח את הכל" |
| *אשליות מתוקות* | "יאללה לך הביתה מוטי" • "אשליות מתוקות" • "תלך כפרה עליי" • "תשתוק תשתוק" • "כשהלב בוכה" • "תיזהרי ממנו" |
| *ילדה של אהבה* | "קרנבל" • נדליק ביחד נר" • "שרופה עליו" • "כאילו כזה" • "לראות את הכאב" • "אתה תותח" • "ילדה של אהבה" |
| *רק אהבה תביא אהבה* | "היום היום" • "תהיה לי ראש הממשלה" • "קצת משוגעת" • "אהבה בלי סיכוי" • "אם תאהב אותי" |
| *חגיגה* | "חגיגה" • "בחום של תל אביב" • "רק אתה" • "אור" • "הסוד" • "במועדון" • "שלך לנצח" • "פנויה לאהבה" |
| *מיס מיוזיק* | "כל האנשים השמחים" • "בושם צרפתי" • "בין כל הבלאגן" • "מיס מיוזיק" • "חתיכה מחיי" |
| *זה ששומר עליי* | "עליך ועליי" • "זה ששומר עליי" • "תצאי מהכלים" • "חופשייה" • "נושאת תפילה" |
| *האוסף הקצבי* | "לצפון באהבה" • "זה ששומר עליי (רמיקס)" • "שיר הפרחה" |
| *האוסף השקט* | "אהבה מעבר לפינה" • "לתת הכל" • "שיר של יום חולין" |
| *מרוץ החיים* | "מקודשת" • "אהבה בתוכי" • "מרוץ החיים" • "נשמה שלי" • "החיים שלך נפלאים" |
| *20* | "בא לי" • "Do You Love Me" • "מאחלת לך" • "אור כוכב" • "סוף שבוע בפריז" • "Mi Amor" • "מה שלומך יקירי" • "משחק החיים" • "קומי וצאי" |
| *ימים של שמחה – חלק א'* | "תחזרי" • "אבי שבשמיים" • "הקשיבו חבריי" • "געגועים" • "בדד" |
| *שרית חדד* | "חיכיתי לו" • "מימי" • "כינורות ינגנו" • "אינתה דאיימן" |
| *שרה שרה* | "למה לי" • "בלי שביקשתי" • "היית איתה" • "לא תודה" • "שרה שרה" • "שב" • "וואי וואי" |
| *24* | "אוהבת אותך" |
| שירים אחרים | "שיר האליפות העשירית" • "עוף גוזל" • "קרוסלה" • "רגע גדול" • "אינטליגנציה" • "אתה פה חסר לי" • "יפה יפה" • "לינדה" • "כמה כמה" • "Baby Can I Hold You" • "אנחנו שנינו מאותו הכפר" • "עד הסוף" • "יחד ננצח" • "בורא עולם" • "קרקס" • "חוזרת בתשובה" • "איך זה את" • "ישמח חתני" • "חלק ממני" • "אמן" • "נתתי לה חיי" • "משירי ארץ אהבתי" • "עכשיו זה אחרת" • "אמאל'ה ואבאל'ה" • "תצא לי מהראש" • "שופוני" • "זמר נוגה" • "מישהו יחבק אותי" • "אני עוד זוכרת" • "לא אומרת לו כלום" • "שתי דקות" • "תגיד שאתה כאן" • "בלב אחד" • "כשהכל יגמר" • "ככה בלי שלום" • "אהבה כמו שלנו" • "מי תאהב" • "מכתבים על נייר" • "חוף מבטחים" • "עכשיו התור לאהבה" • "אחותי מתחתנת" • "אנחנו זה גורל" |
| השתתפות בסינגלים | "שיר המילניום" • "למה הלכת ממנו" • "Love U Till I Die" |

| The Voice ישראל |
| --- |
| מנחים | 

|  |  |
| --- | --- |
| כיום | מיכאל אלוני |
| בעבר | שלומית מלכה |

 |
| זוכים | קטלין רייטר • לינא מח'ול • אלקנה מרציאנו • ספיר סבן • עמית שאולי |
| מנטורים | 

|  |  |
| --- | --- |
| כיום | שלומי שבת • דורון מדלי • עברי לידר • נסרין קדרי • יובל דיין (בצמד עם שלומי) |
| בעבר | רמי קלינשטיין • יובל בנאי ושלומי ברכה • שרית חדד • מוש בן ארי • אביב גפן • מירי מסיקה • אברהם טל |

 |
| מתמודדים נוספים | רז שמואלי • צחי הלוי • ליאונל פרטיין • יובל דיין • גדי אלטמן • גיא ויהל • רועי אדרי • מיטל מיכאלי • סיון טלמור • מאור תיתון • אבבה דסה • אימרי זיו • עלא דקה • אופיר בן שטרית • יעל שושנה כהן • סיון בהנם • צליל קליפי • ניב דמירל • שיראל ביתן • אוהד ריין • דנה ליקוורניק • אורטל אופק • מורן מגל • גילי ארגוב • בניה ברבי • אלנתן שלום • הדר עטרי |
| ערכים קשורים | ג'ון דה מול (יוצר התוכנית) |

| ישראלישראל ישראל באירוויזיון |
| --- |
| 

|  |
| --- |
| 
* **1973**: אילנית (אי שם)
* **1974**: כוורת (נתתי לה חיי)
* **1975**: שלמה ארצי (את ואני)
* **1976**: שוקולד מנטה מסטיק (אמור שלום)
* **1977**: אילנית (אהבה היא שיר לשניים)
* **1978**: יזהר כהן ולהקת אלפא ביתא (אבניבי)‏
* **1979**: גלי עטרי וחלב ודבש (הללויה)
* **~~1980~~**
* **1981**: הכל עובר חביבי (הלילה)
* **1982**: אבי טולדנו (הורה)
* **1983**: עפרה חזה (חי)
* **~~1984~~**
* **1985**: יזהר כהן (עולה עולה)
* **1986**: שרי צוריאל ומוטי גלעדי (יבוא יום)
* **1987**: דטנר וקושניר (שיר הבטלנים)
* **1988**: ירדנה ארזי (בן אדם)
* **1989**: גילי וגלית (דרך המלך)
* **1990**: ריטה (שרה ברחובות)
* **1991**: אורנה ומשה דץ (כאן)
* **1992**: דפנה דקל (זה רק ספורט)
* **1993**: שרה'לה שרון ולהקת שירו (שירו)
* **~~1994~~**
* **1995**: ליאורה (אמן)
* **~~1996~~**: גלית בל (שלום עולם)
* **~~1997~~**
* **1998**: דנה אינטרנשיונל (דיווה)
* **1999**: עדן (יום הולדת)
* **2000**: פינג פונג (שמייח)
* **2001**: טל סונדק (אין דבר)
* **2002**: שרית חדד (Light a Candle)
* **2003**: ליאור נרקיס (מילים לאהבה)
* **2004**: דוד ד'אור (להאמין)
* **2005**: שירי מימון (השקט שנשאר)
* **2006**: אדי בטלר (זה הזמן)
* **2007**: טיפקס (Push the Button)
* **2008**: בועז מעודה (כאילו כאן)
* **2009**: אחינועם ניני ומירה עווד (עינייך)
* **2010**: הראל סקעת (מילים)
* **2011**: דנה אינטרנשיונל (Ding Dong)
* **2012**: איזבו (Time)
* **2013**: מורן מזור (רק בשבילו)
* **2014**: מיי פיינגולד (Same Heart)
* **2015**: נדב גדג' (Golden Boy)
* **2016**: חובי סטאר (Made of Stars)
* **2017**: אימרי זיו (I Feel Alive)
* **2018**: נטע ברזילי (Toy)‏
* **2019**: קובי מרימי (Home)‏
* **~~2020~~**: עדן אלנה (Feker Libi)‏
* **2021**: עדן אלנה (Set Me Free)‏
* **2022**: מיכאל בן דוד (I.M)‏
* **2023**: נועה קירל (Unicorn)‏
* **2024**: עדן גולן (Hurricane)‏
 |

 |

|  |  |  |
| --- | --- | --- |
| **הקודם**:**–** | **פרס נבחרי הילדים לזמרת השנה**  **2003: שרית חדד**  | **הבא**:**2004: רוני דואני** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007308049105171
* ISNI: 0000 0000 4897 1632
* LCCN: no2004035323
* MusicBrainz: bf77650a-a5c6-462d-8a29-b6381464ad09
* VIAF: 39084128
* WorldCat: lccn-no2004035323

 |